NORMA DE METROLOGIE LEGALĂ NML  021 – 05 “Aparate pentru măsurarea vitezei de circulaţie a autovehiculelor (cinemometre)” 
1  Domeniu de aplicare

1.1  Prezenta normă de metrologie legală stabileşte cerinţele metrologice şi tehnice pe care trebuie să le îndeplinească cinemometrele care funcţionează pe principiul efectului Doppler în domeniul microundelor (cinemometre radar), utilizate de poliţia rutieră la măsurarea vitezei de circulaţie a autovehiculelor pe drumurile publice. 

Prezenta normă de metrologie legală se referă atât la cinemometrele radar care funcţionează numai în regim staţionar, cât şi la cinemometrele radar care funcţionează şi în regim staţionar şi în regim de deplasare a autovehiculului pe care sunt instalate (autovehicul de patrulare).

1.2 Pentru a putea fi introduse pe piaţă, puse în funcţiune sau utilizate în măsurările de interes public, cinemometrele radar prevăzute la punctul 1.1 trebuie să îndeplinească atât cerinţele metrologice şi tehnice prevăzute în prezenta normă, cât şi cerinţele aplicabile din norma de metrologie legală NML 001-05 “Cerinţe metrologice şi tehnice comune mijloacelor de măsurare supuse controlului metrologic legal”.  Aplicabilitatea cerinţelor din normele mai sus menţionate rezultă din tabelul 1.

1.3 Prezenta normă de metrologie legală nu se referă la cinemometrele construite pe alte principii funcţionale, cum sunt: cinemometre cu bariere optice, cinemometre cu bariere pneumatice, cinemometre cu rază laser, etc.

1.4  Cinemometrele radar, denumite în continuare cinemometre, sunt mijloace de măsurare care, pe baza aplicării efectului Doppler în domeniul microundelor, măsoară şi afişează viteza de deplasare a autovehiculelor aflate în mişcare în traficul rutier, din exteriorul acestora şi independent de caracteristicile autovehiculelor a căror viteză este măsurată. Principiul de funcţionare al cinemo-metrelor se bazează pe măsurarea diferenţei de frecvenţă  (f  =  ( fi - fr ( [Hz], care apare datorită efectului Doppler, între frecvenţa  fi  [Hz]  a undei incidente emisă de aparat în direcţia autovehicu-lului care se deplasează cu viteza  v [m/s]  şi frecvenţa  fr [Hz]  a undei reflectate de autovehicul şi calculul vitezei autovehiculului cu ajutorul relaţiei:

unde  c [m/s]  este viteza de propagare a undelor electromagnetice, iar  (  este unghiul dintre direcţia de propagare a undei electromagnetice şi direcţia de deplasare a autovehiculului.

1.5  Principalele blocuri funcţionale ale unui cinemometru sunt: 



- blocul de emisie - recepţie, care are ca element principal antena, realizează  mixarea frec-venţelor undei incidente şi undei reflectate şi separă frecvenţa Doppler. 


- blocul de prelucrare şi afişare realizează conversia frecvenţei Doppler în viteză, conform relaţiei  (1)  şi afişează valoarea acesteia direct în  km/h.


- blocul înregistrator poate fi constituit dintr-un aparat special de fotografiat, sau dintr-un sistem videoînregistrator şi are rolul de a înregistra imaginea autovehiculului care a depăşit o valoare prestabilită a vitezei.

1.6  După destinaţia utilizării lor, cinemometrele se pot clasifica în:

a)  cinemometre destinate a fi utilizate numai în regim staţionar, care pot fi instalate atât pe  autovehicule, cât şi în exteriorul acestora, pe teren. În cazul montării lor pe un autovehicul, aceste tipuri de cinemometre pot fi utilizate pentru măsurări numai când autovehiculul respectiv staţionează şi este poziţionat corect faţă de direcţia de deplasare în trafic a celorlalte autovehicule.

b)  cinemometre destinate a fi utilizate atât în regim staţionar, cât şi în regim de deplasare a autovehiculului pe care sunt instalate. În acest caz, cinemometrul trebuie să fie prevăzut cu un dispozitiv specializat, care să poată măsura viteza de deplasare a autovehiculului pe care este instalat. 

2 Terminologie

2.1  unghi de incidenţă: unghiul format de direcţia de propagare a undei electromagnetice incidente şi direcţia de deplasare a autovehiculului a cărui viteză este măsurată;

2.2  simulare în condiţii de laborator: simulare a măsurării vitezei de către cinemometru, prin aplicarea unor semnale electrice cu frecvenţa corespunzătoare frecvenţei Doppler, sau prin simularea mecanică a deplasării autovehiculului (cu ajutorul palelor unui ventilator cu turaţie reglabilă, prin vibraţia unui difuzor cu membrană metalică, etc.);

2.3  discriminator de direcţie: circuit capabil să facă diferenţierea între autovehiculele care se deplasează în sensul apropierii de antena de emisie - recepţie a cinemometrului şi cele care se deplasează în sensul depărtării de antenă;

2.4  dispozitiv de vizare: dispozitiv auxiliar al cinemometrului, care permite operatorului să stabilească unghiul de incidenţă necesar, înainte de a începe efectuarea măsurărilor de viteză;

2.5  lobii antenei de emisie - recepţie: fascicule de radiaţie electromagnetică emise de antenă, sub forma unor unghiuri solide. Sunt distincte trei feluri de lobi:

a) lobul principal - fascicul de radiaţie emis de partea frontală a antenei (faţă), pe o direcţie perpendiculară pe aceasta. Are puterea emisă cea mai mare şi este singurul utilizat la efectuarea măsurărilor de viteză.

b) lobii secundari faţă - fascicule de radiaţie emise tot de partea frontală a antenei, situaţi la dreapta şi la stânga lobului principal. Axele geometrice ale celor doi lobi secundari faţă sunt situate la circa 60° de o parte şi de alta a axei geometrice a lobului principal (în plan orizontal).

c) lobul secundar spate - fascicul de radiaţie emis de partea dorsală a antenei, având axa geometrică în prelungirea axei lobului principal.

2.6  unghi de deschidere a lobului: unghiul plan (în plan orizontal) delimitat de două semidrepte situate de o parte şi de alta a axei geometrice a lobului. De regulă, aceste semidrepte corespund unei puteri de emisie de 1/2  (- 3 dB) din puterea de emisie măsurată pe axa geometrică a lobului respectiv (măsurarea puterilor de emisie se efectuează la aceeaşi distanţă faţă de antenă).

2.7  reciclarea măsurării: reluare a măsurării efectuată asupra aceluiaşi măsurand (viteza), realizată de către cinemometru în mod automat după un timp prestabilit, sau manual prin intervenţia operatorului. 

3  Cerinţe metrologice şi tehnice

3.1 Cerinţe metrologice

3.1.1  Erori tolerate pentru măsurarea vitezei:

a) pentru măsurarea vitezei, simulată în condiţii de laborator, eroarea tolerată este de:


( 1 km/h  pentru viteze până la 100 km/h;


( 1 % din valoarea convenţional adevărată pentru viteze egale sau mai mari decât 100 km/h;


În cazul cinemometrelor care funcţionează şi în condiţii de deplasare a autovehiculului pe care sunt montate, erorile tolerate specificate mai sus trebuie să fie respectate şi pentru măsurarea vitezei proprii de deplasare a autovehiculului.

b) pentru măsurarea vitezei, în condiţii normale de trafic, pentru cinemometrele care funcţionează numai în regim staţionar, eroarea tolerată este de:


( 3 km/h  pentru viteze până la 100 km/h;


( 3 % din valoarea convenţional adevărată pentru viteze egale sau mai mari decât 100 km/h;

c) pentru măsurarea vitezei, în condiţii normale de trafic, pentru cinemometrele  care funcţionează atât în regim staţionar cât şi în regim de deplasare, eroarea tolerată este de:

- în regim staţionar, pentru măsurarea vitezei autovehiculelor aflate în trafic eroarea tolerată este cea de la pct. 3.1.1 b);

- în regim de deplasare, pentru măsurarea vitezei proprii de deplasare a autovehiculului pe care sunt montate, eroarea tolerată este cea de la pct. 3.1.1 b);

- în regim de deplasare, pentru măsurarea vitezei autovehiculelor aflate în trafic eroarea tolerată este de:


( 4 km/h  pentru viteze până la 100 km/h;


( 4 % din valoarea convenţional adevărată pentru viteze egale sau mai mari decât 100 km/h;

3.1.2  Valorile măsurate ale vitezelor trebuie să se încadreze în erorile tolerate specificate la pct. 3.1.1, respectând şi cerinţele specificate în cadrul fiecărui paragraf în parte, la funcţionarea cinemometrelor sub acţiunea factorilor de influenţă:

a) temperatura în domeniul de variaţie specificat de fabricant şi care trebuie să cuprindă cel puţin  (0 ... + 50) °C.  În cazul în care acest domeniu de temperaturi nu este specificat, se consideră că el este de  (- 20 ... + 60) °C  pentru blocurile funcţionale ale cinemometrului care sunt plasate în exterior (supuse intemperiilor) şi de (0 ... + 50) °C  pentru cele plasate în interior (la adăpost).

b) umiditatea relativă:  între 10 %  şi  95 %, fără condensare;

c) tensiune electrică de alimentare în domeniul:  (Un - 10 %) V ... (Un + 20 %) V,  unde  Un
este tensiunea nominală de alimentare, specificată de fabricant;  

d)  radiaţie electromagnetică:  intensitatea câmpului electromagnetic 10 V/m în domeniul de frecvenţe 27 MHz ...1000 MHz, modulaţie în amplitudine 80 % cu un semnal sinusoidal având o frecvenţă corespunzătoare frecvenţei Doppler pentru o viteză de 60 km/h. 

e)  impulsuri de interferenţă: salve (trenuri) de impulsuri cu amplitudinea de 25 V (în cazul cinemometrelor alimentate da la bateria de acumulatori) şi cu amplitudinea de 1 kV (în cazul cinemometrelor alimentate de la reţeaua electrică de 220 V), aplicate pe alimentare un timp echivalent cu cel necesar pentru simularea a cinci măsurări de viteză, precum şi impulsuri cu amplitudinea de 100 V aplicate prin cuplaj capacitiv conexiunilor de semnal;

f)  descărcări electrostatice:  tensiunea de descărcare 8 kV cu o energie de 4,8 mJ şi un timp între descărcări de minim 1 s;

g)  vibraţii  sinusoidale:  amplitudinea acceleraţiei de 10 m/s2,  în  domeniul  de  frecvenţă  (10 ... 150) Hz, 20 de cicluri;

3.1.3  Cinemometrul trebuie să  fie supus unor încercări de rezistenţă climatică: 

- depozitare la temperatura de - 25 °C timp de 2 ore;

- depozitare la temperatura de +70 °C  (căldură uscată) timp de 2 ore.

Pe parcursul acestor probe cinemometrul nu trebuie să fie alimentat cu energie electrică.

După fiecare din aceste probe cinemometrul trebuie să îndeplinească cerinţele specificate la punctele 3.1.1 şi 3.4.4. 

3.1.4 Cinemometrul trebuie să fie supus la şocuri mecanice, astfel: aşezat pe o suprafaţă rigidă, se înclină în jurul unei laturi ale suprafeţei sale de bază, astfel încât capătul opus să fie ridicat la o înălţime de 50 mm, apoi este lăsat să cadă. Se repetă procedeul de mai sus în jurul fiecărei laturi a suprafeţei de bază.

După efectuarea acestor încercări cinemometrul trebuie să îndeplinească cerinţele specifi-cate la punctele 3.1.1, 3.4.4 şi 3.4.6.

3.1.5  Părţile componente ale cinemometrului care sunt amplasate în exterior, trebuie să fie supuse unei probe de căldură umedă cu condensare astfel: imediat după depozitarea la temperatura de  - 25 °C, aparatele se aduc într-un mediu cu temperatura de  + 20 °C  şi umiditate relativă de circa  80 %, se alimentează şi se menţin în această stare până ajung la temperatura ambiantă. 

În aceste condiţii cinemometrul trebuie să îndeplinească cerinţele specificate la punctele 3.1.1, 3.4.4 şi 3.4.6.

3.1.6  Părţile componente ale cinemometrului care sunt amplasate în exterior, trebuie să aibă un grad de protecţie adecvat rezistenţei la jet de apă. Imediat după efectuarea probelor de determinare a gradului de protecţie, cinemometrul trebuie să îndeplinească cerinţele specificate la punctele 3.1.1 şi 3.4.6.

3.2  Cerinţe tehnice constructive şi de aspect exterior

3.2.1  Toate blocurile funcţionale ale cinemometrului trebuie să aibă o construcţie robustă, să nu prezinte deteriorări care să influenţeze buna lor funcţionare. Materialele utilizate trebuie să garanteze o rezistenţă suficientă şi să aibă caracteristici invariabile în timp.

3.2.2  Carcasele blocurilor funcţionale ale cinemometrului trebuie să aibă un grad de protecţie la atingere, praf, umiditate şi să fie prevăzute cu posibilităţi de sigilare, atât pentru sigiliile producătorului cât şi pentru sigiliile metrologice. 

Părţile componente ale cinemometrului care sunt supuse intemperiilor, fiind amplasate în exterior, trebuie să fie etanşe la praf şi la jet de apă, atunci când au montate toate accesoriile.

3.2.3  Cinemometrul, sau fiecare bloc funcţional în carcasă proprie, trebuie să fie prevăzut cu o etichetă care să conţină cel puţin următoarele inscripţionări:


- tipul, seria şi anul de fabricaţie a blocului respectiv;


- denumirea (sau marca comercială) firmei producătoare;


- tipul şi seria de fabricaţie a blocurilor cu care funcţionează, în cazul în care acestea nu sunt interschimbabile;


- marca metrologică de model (în conformitate cu specificaţiile din certificatul de aprobare de model), dacă aceasta nu este inscripţionată în alt loc.

Aceste inscripţionări trebuie să fie marcate lizibil şi astfel încât să nu poată fi şterse.  

3.2.4  Toate comutatoarele şi tastele de comandă a dispozitivelor cinemometrului trebuie să funcţioneze sigur, fără blocări sau rateuri şi trebuie să fie inscripţionate astfel încât să se înţeleagă rolul lor funcţional, fără a permite confuzii în manevrare.

3.2.5  Pentru toate valorile afişate trebuie să existe inscripţionări vizibile care să dea un înţeles clar acestor valori.  Unitatea de măsură  km/h  trebuie să figureze alături de toate valorile afişate ale vitezelor măsurate.

3.2.6  Cinemometrul trebuie să fie prevăzut cu o funcţie de autotestare, care să poată pune în evidenţă orice defect sau dereglare funcţională, ce pot avea influenţă asupra exactităţii de măsurare.

Această funcţie trebuie să fie activată automat la fiecare punere în funcţiune a cinemome-trului, având şi posibilitatea de a fi activată manual de către operator, ori de câte ori se consideră necesar. În cazul depistării unor defecte sau dereglări funcţionale, acestea vor fi semnalate iar funcţionarea cinemometrului va fi blocată.

3.2.7  Domeniul de măsurare a vitezei trebuie să includă cel puţin (30... 150) km/h.

Cinemometrul utilizat în regim de deplasare a autovehiculului pe care este instalat, trebuie să realizeze şi măsurarea vitezei proprii de deplasare, cel puţin în domeniul specificat mai sus.

3.2.8  Cinemometrul trebuie să fie dotat cu un dispozitiv de vizare, care să permită stabili-rea unghiului de incidenţă cu o exactitate suficient de bună, astfel încât eroarea relativă de măsurare datorată unei alinieri necorespunzătoare, să nu depăşească  ± 0,5 %. Unghiul de incidenţă trebuie să fie stabil, nefiind permise variaţii ale acestuia pe parcursul efectuării măsurărilor.

Dispozitivul de vizare poate lipsi dacă cinemometrul este construit pentru a fi utilizat cu un fascicul practic paralel cu direcţia de deplasare a autovehiculelor din trafic (unghiul de incidenţă este mai mic sau egal cu 10°).

3.3  Cerinţe tehnice de funcţionare cu caracter general  

3.3.1  Cinemometrele prezentate la încercări pentru obţinerea aprobării de model trebuie să fie însoţite de un manual de utilizare, care va fi aprobat odată cu acordarea aprobării de model pentru cinemometru. Acest manual trebuie să permită înţelegerea şi identificarea tuturor funcţiilor pe care le poate îndeplini aparatul şi trebuie să cuprindă cel puţin următoarele informaţii:


-  descrierea principiului de funcţionare a cinemometrului;


-  explicarea detaliată a funcţionării variantei constructive adoptate;


-  specificarea exactă a condiţiilor normale de funcţionare;


-  modul de utilizare şi instrucţiunile de lucru cu cinemometrul;


-  informaţii asupra principalelor surse de erori;


-  specificarea (în rezumat) a factorilor de influenţă care pot afecta exactitatea măsurărilor, precum şi a erorilor parţiale sau suplimentare pe care acestea le pot introduce;


-  modul de instalare, de punere în funcţiune, precum şi reglajele necesare pentru toate modalităţile de instalare prevăzute (la marginea şoselei, pe un amplasament special amenajat, în interiorul unui autovehicul de patrulare, etc.). 

Pentru cinemometrele destinate să funcţioneze în regim automat, fără operator, manualul trebuie să cuprindă în plus următoarele informaţii:


-  descrierea măsurilor constructive adoptate pentru a asigura un nivel de încredere de cel puţin 99,8 %, pentru încadrarea rezultatelor măsurărilor în limitele erorilor tolerate;


-  modul în care este efectuat controlul automat permanent al funcţionării cinemometrului (funcţia de autotestare), precum şi comportarea aparatului în momentul apariţiei unor defecţiuni sau dereglări şi în cazul modificării condiţiilor nominale de funcţionare în afara limitelor specificate de fabricant. 

Documentaţia trebuie să fie prezentată în limba română.

3.3.2  Logica procesului de măsurare al cinemometrului trebuie să fie astfel concepută încât să nu poată fi atribuită o măsurare de viteză, unui autovehicul care nu are nici o legătură cu această viteză (în special în cazurile în care cinemometrul este utilizat pe măsurare manuală), precum şi în cazurile de încrucişări sau depăşiri între vehicule, când acestea se află simultan în raza de măsurare a cinemometrului, sau când cinemometrul este utilizat în regim de deplasare a autovehiculului pe care este instalat. 

3.3.3  Cinemometrul trebuie să fie prevăzut cu un discriminator de direcţie, care să permită selectarea sensului de deplasare a autovehiculelor a căror viteză este măsurată. Trecerea de la un sens de deplasare la altul poate fi efectuată manual şi/sau automat.

Discriminatorul de direcţie împreună cu alte mijloace suplimentare (cu care este dotat, prin construcţie, cinemometrul) trebuie să asigure identificarea sigură a autovehiculului a cărui viteză este măsurată şi în cazul în care acesta nu se află singur în raza de măsurare a cinemometrului. Dacă acest lucru nu este posibil, cinemometrul trebuie să anuleze rezultatul măsurării în cazul în care două sau mai multe autovehicule cu viteze diferite traversează simultan fasciculul de radiaţie.

3.3.4  Cinemometrul utilizat în regim de deplasare a autovehiculului pe care este instalat, pe lângă discriminatorul de direcţie, trebuie să fie dotat cu un circuit capabil să realizeze diferenţierea dintre viteza proprie de deplasare şi viteza autovehiculelor aflate în trafic. 

În cazul măsurării vitezei autovehiculelor aflate în trafic, având acelaşi sens de deplasare cu autovehiculul de patrulare, cinemometrul trebuie să poată efectua şi diferenţierea între viteze în cazurile când:


-  viteza proprie de deplasare este mai mică decât viteza autovehiculului aflat în trafic;


-  viteza proprie de deplasare este mai mare decât viteza autovehiculului aflat în trafic.

Pentru ambele cazuri, manualul de utilizare trebuie să specifice valoarea minimă a diferenţei dintre cele două viteze, pentru care este garantată efectuarea corectă a măsurării.

3.3.5  În cazul scăderii tensiunii de alimentare sub limita minimă specificată de fabricant (dacă aceasta nu este specificată, valoarea ei va fi considerată cea de la pct. 3.1.2 c) funcţionarea cinemometrului trebuie să fie blocată automat.

Aceeaşi cerinţă se va aplica şi în cazul depăşirii limitei superioare a tensiunii de alimentare, dacă în acest caz există riscul depăşirii erorilor tolerate la măsurarea vitezei.

3.4  Cerinţe tehnice specifice blocului de emisie - recepţie

3.4.1  Unghiul de incidenţă dintre axa fasciculului emis de antena cinemometrului şi direcţia de deplasare a autovehiculelor în trafic, trebuie să fie stabilit prin construcţia aparatului şi specificat în manualul de utilizare.  

Dacă unghiul de incidenţă este mai mare de 10° (fascicul neparalel cu direcţia de trafic), este recomandabil ca acesta să aibă valori cuprinse între 15° şi 30°. În acest caz, dispozitivul de vizare trebuie să asigure poziţionarea antenei astfel încât unghiul de incidenţă rezultat să asigure îndeplinirea cerinţei 3.2.8 din punctul de vedere al erorii de măsurare.

3.4.2 Unghiul de deschidere (în plan orizontal) al lobului principal al fasciculului emis de antenă, trebuie să fie de maxim  12°, la o atenuare de  - 3 dB  (± 6° faţă de axa fasciculului), în cazul fasciculelor neparalele cu direcţia de trafic, dacă nu există alte prevederi în documentaţia tehnică a cinemometrului.

Pentru cinemometrele care funcţionează (prin construcţie) cu fascicule practic paralele cu direcţia de trafic (unghi de incidenţă cuprins între  0°  şi maxim  10°), unghiul de deschidere al lobului principal va avea valoarea specificată de fabricant în documentaţia tehnică a aparatului. Tot aici, fabricantul trebuie să specifice şi valoarea atenuării la care este determinat unghiul de deschidere.

3.4.3  Atenuarea lobilor secundari "faţă" trebuie să fie de cel puţin  - 15 dB  faţă de maximul lobului principal.

Lobul secundar "spate" trebuie să aibă un asemenea nivel de atenuare, încât să nu pericliteze (pe termen lung) sănătatea operatorului.

3.4.4  Frecvenţa semnalului emis de antenă trebuie să nu aibă o abatere faţă de valoarea nominală, mai mare decât cea prevăzută în normativele în vigoare privind alocarea benzilor de frecvenţă în radiocomunicaţii.

3.4.5  Puterea semnalului emis de antenă, precum şi sensibilitatea receptorului, trebuie să fie astfel acordate, încât cinemometrul să poată efectua măsurări ale vitezei autovehiculelor pe o lăţime a şoselei care să cuprindă cel puţin două benzi de circulaţie.

Cinemometrul poate fi dotat, prin construcţie, cu dispozitive de reglaj al nivelului de sensibilitate.

3.4.6  În cazul scăderii nivelului semnalului purtător de informaţie (al undei reflectate) până la limita de recepţie, sau a limitării duratei acestuia, erorile de măsurare a vitezei trebuie să se încadreze în limitele specificate la  pct. 3.1.1. 

3.4.7  Cinemometrul trebuie să corespundă prevederilor legislaţiei în vigoare, în ceea ce priveşte influenţa radiaţiilor emise asupra echipamentelor de telecomunicaţie.

3.4.8  Circuitele de microunde ale cinemometrului trebuie să asigure o stabilitate a frecven-ţei de emisie de circa  ± 0,2 %, pe termen lung (doi ani).

3.5  Cerinţe tehnice funcţionale specifice blocului înregistrator

3.5.1  Înregistrările efectuate trebuie să cuprindă cel puţin următoarele:


-  data şi ora la care a fost efectuată măsurarea;


-  valoarea vitezei măsurate;

-  sensul de deplasare a autovehiculului;

-  faptul că a fost efectuată autotestarea (conform. 3.2.6);

-  imaginea autovehiculului, din care să poată fi pus în evidenţă numărul de înmatri-culare al acestuia.

3.5.2  Atât în cazul utilizării unui aparat de fotografiat, cât şi a unei camere de luat vederi, trebuie să fie asigurată corespondenţa dintre direcţia de propagare a fasciculului de radiaţie emis de antenă şi axa optică a aparatului de fotografiat (sau a camerei de luat vederi). Aceasta poate fi realizată printr-un sistem mecanic (permiţând numai rotirea simultană a celor două elemente) sau, dacă acest lucru nu este posibil, prin respectarea strictă a operaţiunilor de aliniere descrise în manualul de utilizare.

3.5.3  Dacă cinemometrul este destinat şi pentru funcţionarea pe timp de noapte, blocul de înregistrare trebuie să fie dotat cu un sistem de iluminare de tip "blitz" (în cazul utilizării aparatelor de fotografiat) sau cu un reflector în infraroşu, dacă este utilizată o cameră de vederi sensibilă şi în acest spectru. Aceste sisteme de iluminare trebuie să asigure efectuarea unor înregistrări clare, cu respectarea cerinţelor specificate la pct. 3.5.1.

3.6  Cerinţe tehnice funcţionale specifice blocului de prelucrare şi afişare

3.6.1  Blocul de prelucrare şi afişare trebuie să afişeze valorile măsurate ale vitezelor auto-vehiculelor aflate în trafic, precum şi viteza proprie de deplasare a autovehiculului de patrulare (în cazul utilizării acestuia în regim de deplasare). Reciclarea măsurării poate fi efectuată manual sau automat. În cazul reciclării manuale a măsurării, valoarea afişată a vitezei măsurate trebuie să se păstreze până la următoarea declanşare manuală a măsurării.

3.6.2  Circuitele de avertizare acustică şi/sau optică din dotarea blocului de prelucrare şi afişare, trebuie să funcţioneze corect la fiecare măsurare a vitezei, dacă valoarea acesteia depăşeşte valoarea prestabilită de operator, pentru zona respectivă de circulaţie.

3.6.3  Dacă blocul de prelucrare şi afişare este dotat cu numărătoare (totalizatoare) pentru "număr de vehicule" respectiv "număr de depăşiri", indicaţiile acestora trebuie să se modifice cu câte o unitate (în sens crescător) la fiecare măsurare a vitezei, respectiv la fiecare depăşire a vitezei prestabilite.

3.6.4  Blocul de prelucrare şi afişare trebuie să furnizeze un semnal de comandă a declan-şării blocului înregistrator (dacă acesta cuprinde un aparat de fotografiat) la fiecare măsurare a vitezei, dacă valoarea acesteia este mai mare decât valoarea preselectată.

Timpul de întârziere a acestui semnal faţă de momentul măsurării vitezei trebuie să cores-pundă cu prescripţiile din documentaţia tehnică a cinemometrului, fiind stabilit în concordanţă cu direcţia şi viteza de deplasare a autovehiculului măsurat, precum şi cu lungimea autovehiculului.

În cazul cinemometrelor care efectuează înregistrarea permanentă a traficului (cu cameră de luat vederi şi videocasetofon), semnalele de comandă a blocului înregistrator nu sunt necesare.

3.6.5  Mersul zilnic al ceasornicului blocului de prelucrare şi afişare trebuie să fie de cel mult  ± 2 min/d.

Dispozitivele destinate programării datei, respectiv a orei, trebuie să permită fixarea oricărei date calendaristice, respectiv a oricărei ore din zi.

3.7  Cerinţe privind sigilarea 

3.7.1  Cinemometrele trebuie să fie astfel construite, încât să permită aplicarea sigiliilor la toate blocurile funcţionale în carcase proprii, în toate locurile necesare pentru asigurarea protecţiei împotriva intervenţiilor neautorizate, stabilite conform pct. 3.7.3.  Aceste sigilii se aplică de către Biroul Român de Metrologie Legală, prin reprezentantul său autorizat

3.7.2 Aplicarea sigiliilor trebuie astfel concepută încât accesul la componentele sau funcţiunile care necesită protecţie să nu fie posibil decât prin distrugerea sigiliilor respective.

3.7.3  Locurile de amplasare a sigiliilor, tipul şi forma lor, trebuie să fie indicate în anexa la certificatul aprobării de model. 

3.8  Alte cerinţe

3.8.1 Funcţionarea corectă a cinemometrelor instalate pe autovehicule, trebuie să nu fie afectată de funcţionarea altor aparate aflate la bordul acestora şi de condiţiile existente în mod normal pe autovehicul.

3.8.2  Amplasarea cinemometrelor care funcţionează în regim staţionar trebuie făcută astfel încât să se evite poziţionarea lor în apropierea surselor puternice de radiaţii electromagnetice (emiţătoare de radio sau televiziune, linii electrice de înaltă tensiune, etc.).

4  Cerinţe privind utilizarea cinemometrelor

4.1  Cinemometrele trebuie întreţinute, transportate, instalate şi utilizate în strictă conformi-tate cu prevederile manualului de utilizare aprobat. Operatorii au obligaţia de a se asigura în legătură cu corecta instalare şi funcţionare a cinemometrelor şi de a nu le utiliza dacă există dubii în ceea ce priveşte corectitudinea efectuării măsurărilor.

4.2  Măsurările şi înregistrările care constituie probe pentru aplicarea prevederilor legislaţiei rutiere în vigoare, trebuie să fie efectuate numai de către operatori calificaţi. Instruirea operatorilor se va efectua în conformitate cu reglementările specifice în vigoare, elaborate de instituţia abilitată să deţină şi să utilizeze cinemometrele.

4.3  Cinemometrele vor putea fi utilizate legal numai dacă au fost verificate metrologic, au fost marcate şi sigilate în conformitate cu prevederile prezentei norme şi sunt însoţite de buletine de verificare metrologică în termen de valabilitate.

4.4  Măsurările efectuate cu ajutorul cinemometrelor nu pot constitui probe pentru aplicarea legislaţiei rutiere dacă nu sunt respectate cerinţele 4.1...4.3 din prezenta normă, precum şi în urmă-toarele cazuri:


-  dacă măsurările au fost efectuate în condiţii de ceaţă, ploaie, ninsoare sau furtună;


-  dacă cinemometrul este destinat numai utilizării în regim staţionar, iar măsurările au fost efectuate cu cinemometrul în mişcare;


-  dacă, în momentul măsurării, în raza de măsurare a aparatului se deplasează simultan mai multe autovehicule, iar autovehiculul vizat nu poate fi pus clar în evidenţă.

5  Atestarea legalităţii
5.1 Modalităţile de control metrologic legal aplicabile cinemometrelor sunt prevăzute în Lista oficială a mijloacelor de măsurare supuse controlului metrologic legal, în vigoare, publicată în Monitorul Oficial al României.
5.2  Cerinţele metrologice si tehnice care trebuie verificate în cadrul modalităţilor de control metrologic legal prin aprobare de model şi verificare metrologică (iniţială, periodică) sunt indicate în tabelul 1.

5.3  Atestarea legalităţii unui cinemometru se realizează numai după demonstrarea confor-mităţii acestuia cu cerinţele metrologice si tehnice indicate în tabelul 1, pentru fiecare modalitate de control aplicabilă pentru introducerea pe piaţă şi punerea în funcţiune, respectiv pentru utilizare.  

5.4  Atestarea legalităţii se realizează prin aplicarea marcajelor metrologice şi eliberarea unor documente specifice, în conformitate cu prevederile instrucţiunilor de metrologie legală în vigoare. 

5.5  Verificarea metrologică iniţială şi periodică a cinemometrelor se efectuează atât prin simularea măsurărilor în condiţii de laborator, cât şi prin măsurări efective efectuate în condiţii de trafic normal.

5.6  Pentru fiecare modalitate de verificare metrologică (iniţială sau periodică) se eliberează buletin de verificare metrologică, şi se aplică marcajul de verificare metrologică.

5.7  Intervalele maxime de timp între două verificări metrologice succesive sunt prevăzute în Lista oficială a mijloacelor de măsurare supuse  controlului metrologic legal, în vigoare.

Tabelul 1-Cerinţe metrologice si tehnice specifice modalităţilor de control metrologic legal 

	Nr. crt.
	Cerinţe metrologice si tehnice(nr. pct. NML)
	Aprobare de model
	Verificare metrologică 

	
	
	
	iniţială
	periodică

	1. 
	3.1.1 a) / NML021-05
	x
	x
	x

	2. 
	3.1.1 b) / NML021-05
	x
	x
	x

	3. 
	3.1.1 c) / NML021-05
	x
	x
	x

	4. 
	3.1.2 a) / NML021-05
	x
	-
	-

	5. 
	3.1.2 b) / NML021-05
	x
	-
	-

	6. 
	3.1.2 c) / NML021-05
	x
	-
	-

	7. 
	3.1.2 d) / NML021-05
	x
	-
	-

	8. 
	3.1.2 e) / NML021-05
	x
	-
	-

	9. 
	3.1.2 f) / NML021-05
	x
	-
	-

	10. 
	3.1.2 g) / NML021-05
	x
	-
	-

	11. 
	3.1.3 / NML021-05
	x
	-
	-

	12. 
	3.1.4 / NML021-05
	x
	-
	-

	13. 
	3.1.5 / NML021-05
	x
	-
	-

	14. 
	3.1.6 / NML021-05
	x
	-
	-

	15. 
	3.2.1 / NML021-05

2.7.5 / NML 001-05
	x
	-
	-

	16. 
	3.2.2 / NML021-05
	x
	-
	-

	17. 
	3.2.3 / NML021-05
	x
	x
	x

	18. 
	3.2.4 / NML021-05

2.9.8 / NML 001-05
	x
	x
	x

	19. 
	3.2.5 / NML021-05

2.9.7 / NML 001-05
	x
	x
	x

	20. 
	3.2.6 / NML021-05

2.7.5 / NML 001-05
	x
	x
	x

	21. 
	3.2.7 / NML021-05
	x
	-
	-

	22. 
	3.2.8 / NML021-05
	x
	x
	x

	23. 
	2.9.3 / NML 001-05
	x
	-
	-

	24. 
	3.3.2 / NML021-05
	x
	-
	-

	25. 
	3.3.3 / NML021-05
	x
	-
	-

	26. 
	3.3.4 / NML021-05
	x
	-
	-

	27. 
	3.3.5 / NML021-05
	x
	-
	-

	28. 
	3.4.1 / NML021-05
	x
	-
	-

	29. 
	3.4.2 / NML021-05
	x
	x
	x

	30. 
	3.4.3 / NML021-05
	x
	x
	x

	31. 
	3.4.4 / NML021-05
	x
	x
	x

	32. 
	3.4.5 / NML021-05
	x
	-
	-

	33. 
	3.4.6 / NML021-05
	x
	-
	-

	34. 
	3.4.7 / NML021-05
	x
	-
	-

	35. 
	3.4.8 / NML021-05

2.5 (NML 001-05)
	x
	-
	-

	36. 
	3.5.1 / NML021-05

2.11.1 / NML 001-05
	x
	-
	-

	37. 
	3.5.2 / NML021-05
	x
	x
	x

	38. 
	3.5.3 / NML021-05
	x
	-
	-

	39. 
	3.6.1 / NML021-05

2.10.2 (NML 001-05
	x
	x
	x

	40. 
	3.6.2 / NML021-05
	x
	x
	x

	41. 
	3.6.3 / NML021-05
	x
	x
	x

	42. 
	3.6.4 / NML021-05
	x
	x
	x

	43. 
	3.6.5 / NML021-05
	x
	-
	-

	44. 
	3.7.1 / NML021-05
	x
	-
	-

	45. 
	3.7.2 / NML021-05
	x
	-
	-

	46. 
	3.8.1 / NML021-05
	x
	x
	x

	47. 
	3.8.2 / NML021-05
	-
	-
	x


PAGE  

_1137160357.unknown

